দেশটির অভিবাসন পর্যবেক্ষণকারী স্বতন্ত্র প্রতিষ্ঠান মাইগ্রেশন ওয়াচ সরকারকে সতর্ক করে দিয়ে বলেছে, ২০০৯ সালে একইভাবে শিক্ষার্থী ভিসার শর্ত শিথিল করা হয়েছিল। এর ফলে প্রচুর ভুয়া শিক্ষার্থীর আগমন ঘটে এবং ওই বিশৃঙ্খলা কাটিয়ে উঠতে বেশ কয়েক বছর সময় লেগেছে। শিক্ষার্থী ভিসার অতি বিশ্বস্ত দেশের তালিকায় এর আগে ১৮টি দেশ ছিল। সেই সংখ্যা এখন বেড়ে ২৯ হলো। আগে থেকে তালিকায় থাকা দেশগুলো হলো আর্জেন্টিনা, অস্ট্রেলিয়া, বার্বাডোজ, বতসোয়ানা, ব্রুনাই, কানাডা, চিলি, হংকং, জাপান, মালয়েশিয়া, নিউজিল্যান্ড, কাতার, সিঙ্গাপুর, দক্ষিণ কোরিয়া, ত্রিনিদাদ অ্যান্ড টোবাগো, সংযুক্ত আরব আমিরাত, যুক্তরাষ্ট্র ও তাইওয়ান।